EELNÕU

|  |  |
| --- | --- |
| **K O R R A L D U S** |  |
|  |
| Kadrina | XX. oktoober 2023 nr  |
|  |
|  |
|  |
| Projekteerimistingimuste määramineHulja alevik Rakvere tee 6 |  |
|  |
|  |

Kadrina Vallavalitsusele esitati riiklikus ehitisregistris 05.09.2023 projekteerimistingimuste taotlus detailplaneeringu kohustuse puudumisel (2311002/07406) Hulja alevikus Rakvere tee 6 maaüksusel olemasoleva tankla hoone üle 33% laiendamise ning lao-büroohooneks ümberehitamise ehitusprojekti koostamiseks.

Kadrina valla üldplaneeringu kohaselt on tegemist detailplaneeringu kohustuse alaga. Kohaliku omavalitsuse üksus võib lubada detailplaneeringu koostamise kohustuse korral detail- planeeringut koostamata püstitada või laiendada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui:

 1) ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi;

 2) üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste andmise aluseks olevad tingimused, ning ehitise püstitamine või laiendamine ei ole vastuolus ka üldplaneeringus määratud muude tingimustega.

Kadrina valla üldplaneeringu järgi on tegemist tootmismaaga. Ümberehitatav lao-büroohoone sobib oma laadilt ja otstarbelt antud piirkonda ning laiendamine ei ole vastuolus kehtiva üldplaneeringuga.

Projekteerimistingimuste väljastamiseks korraldati avalik menetlus 29.09. – 09.10.2023. Avaliku menetluse käigus ei esitatud/esitati ettepanekuid ja vastuväiteid.

Aluseks võttes kohaliku omavalitsuse korralduse seaduse § 30 lõike 1 punkti 2, planeerimisseaduse § 125 lõike 5, ehitusseadustiku § 26 lõike 2 punkti 2, Kadrina Vallavolikogu 31.01.2018 määruse nr 8 „Planeerimisseaduse ja ehitusseadustiku rakendamine Kadrina vallas“ paragrahvi 6 punkti 6 ja Kadrina Vallavolikogu 31.01.2007 määruse nr 38 „Kadrina valla üldplaneeringu kehtestamine“ annab Kadrina vallavalitsus

k o r r a l d u s e:

**1.** Määrata projekteerimistingimused olemasoleva tankla hoone üle 33% laiendamise ning lao-büroohooneks ümberehitamise ehitusprojekti koostamiseks aadressil: Rakvere tee 6, Hulja alevik, Kadrina vald (27305:002:0760) vastavalt käesoleva korralduse lisale.

**2.** Korraldus jõustub teatavakstegemisest.

Isik, kes leiab, et korraldusega või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina alevik 30 päeva jooksul, kui seadus ei sätesta teisiti, arvates päevast, millal isik vaidlustatavast korraldusest või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtusse Jõhvi kohtumajja Kooli 2, Jõhvi.

|  |  |
| --- | --- |
| (allkirjastatud digitaalselt) |  |
|  | (allkirjastatud digitaalselt) |
| Kairit Pihlak |  |
| vallavanem | Marika Mardõkainen |
|  | vallasekretär |